Zlatno doba poljskog alpinizma
<s>Zlatno doba poljskog alpinizma pripada periodu kraja XX vijeka, kada su Poljaci svojim dostignućima dominirali u svijetu visokogorskog planinarstva, prvenstveno na vrhovima preko 8000 metara.</s><s>Tokom 1980-ih i 1990-ih, poljski penjači dolazili su u velikom broju na himalajske planine u nadi da će osvojiti neki od najviših i najtežih vrhova na svijetu.</s><s>Ne samo da su bili uspješni nego su i dominirali najvećim dijelom ove dvije dekade.</s><s>Iz ove ambiciozne skupine mogu se izdvojiti pojedinci koji istovremeno predstavljaju i svjetske velikane: Andrzej Zawada, Wanda Rutkiewicz, Jerzy Kukuczka, Krzysztof Wielicki i Wojciech Kurtyka.</s><s>Ti uspjesi, pomješani i sa tragedijama, donijeli su im reputaciju - Ledeni ratnici.</s>

<s>Planinarstvo je dugi niz godina trpilo zbog teških sovjetsko - poljskih odnosa.</s><s>Poljska je zemlja u kojoj postoji strast za planine, njihova sposobnost da se posvete penjanju, i da sve to prilagode političkoj i ekonomskoj situaciji u državi.</s><s>Penjanje u zimskim uslovima sadrži veliku količinu patnje.</s><s>Poljski penjači potpuno su se navikli na ovaj nivo napora (što su nazivali "umjetnošću patnje"), tokom velikog broja zimskih uspona na njihovim Tatrama.</s>

<s>Otopljavanje u odnosima tokom 1960-ih godina između Hruščova i Gomulke dovesti će i do razvoja alpinizma.</s><s>Otopljavanje odnosa olakšalo je putovanja i omogućilo penjačima pristup na vrhove do kojih ranije nisu imali pristup.</s><s>Ostvarili su 10 prvih uspona na vrhove preko 8000 m. Najpoznatiji je svakako onaj prvi uspon na Mount Everest, u februaru 1980, pod vodstvom Andrzej Zawade, mentorom i inspiratorom poznate generacije poljskih penjača.</s>

<s>Tadašnja vlast je prepoznala potencijal svojih alpinista.</s><s>Nadali su se da uspjesi penjača mogu biti iskorišteni kao političko sredstvo koje bi pomoglo u legitimiranju i jačanju podrške režimu, a istovremeno donijeti slavu Poljskoj.</s><s>Penjačima je data velika podrška u njihovim naporima.</s><s>Vremenom, kako je zajednica penjača rasla, formiran je značajan birokratski aparat koji se brinuo o organizaciji i finansiranju sve skupljih ekspedicija.</s>

<s>Ovakav pristup donio je Poljskoj slavu na međunarodnom nivou, ali alpinizam u Poljskoj je ostao nekomunistički, sa individualnim pristupom, što se kosilo sa socijalističkim poimanjem kolektivizma.</s>

<s>Hindukuš 
Tokom 1960-ih, dok još nisu išli u Himalaje, Poljaci su pažnju usmjerili na Hindukuš, posebno u  Afganistanu i vrh Noshaq (7.492 m.), drugi vrh po visini.</s><s>Poslali su tamo nekoliko ekspedicija, ispenjali brojne rute, a legendarna Wanda Rutkiewicz je ostvarila prvi ženski uspon na ovaj vrh.</s><s>Godine 1973, 13 februara, Andrzej Zawada i partner Tadeusz Piotrowski popeli su se na vrh, pri temperaturi od -40 stepeni C. Bio je to prvi zimski uspon na neki vrh preko 7.000 m, koji nikad nije ponovljen.</s><s>Time su najavili i uspone na vrhove od 8000 m.</s>

<s>Hindukuš je postao fokus poljskog istraživanja i mjesto za razvoj alpinizma.</s><s>Savladavanje tehnike alpinizma na Tatrama različitih nivoa i promjena režima liberalizacije u poljskom društvu 1970-ih, omogućili su im kasnija dostignuća u Karakorumu Himalajima.</s><s>Poljaci su brzo smanjili razliku u odnosu na svjetski alpinizam i uključili se u natjecanje.</s><s>Od 1978 do 1989  postali su sila u penjanju na Himalajima, što će ostati i u narednih 20 godina.</s>

<s>Himalaji</s>

<s>Lhotse 
Godine 1974.</s><s>Zawada i partner Zygmunt Heinrich pokušali su uspon na Lhotseu ali nisu uspjeli zbog nevremena.</s><s>Dospjeli su do visine 8.250 m. Bio je to prvi uspon na visinu preko 8.000 m. u zimskim uslovima.</s><s>Zbog toga se Zawada vratio sa ubjeđenjem da je uspon na vrhove preko 8.000 m. sasvim moguć.</s>

<s>Mount Everest 
Sedamnaestog februara 1980.</s><s>Leszek Cichy i Krzysztof Wielicki izveli su prvi zimski uspon na Mount Everest.</s><s>Ekspediciju je vodio Andrzej Zawade.</s><s>Istovremeno dok je trajala ekspedicija Zawada je pravio plan za slijedeći uspon.</s><s>Nakon samo mjesec dana trajanja priprema u Poljskoj Zawada je doveo novu ekspediciju.</s><s>Andrzej Czok i Jerzy Kukuczka osvojili su  Everest 19. maja, 1980. penjući se novom rutom po Jugozapadnoj strani.</s><s>Bio je to jedini uspon da je Kukuczka koristio dodatni kisik prilikom uspona na 14 vrhova.</s>

<s>Prvi zimski usponi vrhova preko 8000 m. 
Poljaci su se pokazali kao žilava grupa penjača.</s><s>Ne samo da su osvojili brojne najviše vrhove, nego su to često činili u izuzetno teškim uslovima usred zime, birajući najizazovnije rute.</s><s>Za njih su uvijek postojala neistražena mjesta.</s><s>U nekim slučajevima činili su to solo usponima, bez upotrebe kiseonika.</s><s>Upravo su im ta neumoljiva odlučnost i pionirski duh omogućili da budu među najboljima na svijetu.</s>

<s>10 vrhova prvi su osvojili Poljaci, od toga jedan vrh (Shishapangma) kao kombinovani poljsko - italijanski tim (Piotr Morawski i Simone Moro)
 7 prvih vrhova osvojili su Poljaci
 13 poljskih alpinista je učestvovalo u osvanjima
 3 penjača imaju po tri osvojena vrha: Krzysztof Wielicki (Mount Everest, Kangchenjunga, Lhotse), Jerzy Kukuczka (Dhaulagiri, Kangchenjunga, Annapurna) i Maciej Berbeka (Manaslu, Cho Oyu, Broad Peak).</s>

<s>Alpinisti 
Andrzej Zawada (16.07.1928.–21.08.2000), bio je prvi organizator i vođa ekspedicija u zimskim uslovima na vrhove preko 8000 m. u Himalajima.</s><s>Među penjačima je bio poznat po svojoj frazi: Reci mi šta si zimi uradio u Tatrama, i ja ću ti reći kakav si penjač.</s><s>Kao penjač ostvario je prvi zimski uspon na vrh preko 7000 m i prvi dostigao visinu preko 8000 m u zimskim uslovima.</s>

<s>Wanda Rutkiewicz (04.02.1943. – 12–13.05.1992.) bila je prva žena sa usponom na K2 i treća žena sa usponom na Mount Everest.</s><s>Za vrijeme svoje karijere uspješno je osvojila 8 vrhova preko 8.000 m..</s><s>Nakon toga poginula je na Kangchenjungi 1992. g.</s>

<s>Jerzy Kukuczka (24.03.1948 - 24.10.1989.) je u Himalaje otišao prvi put 1977. god. i redovno išao dok nije poginuo 1989. na Lhotseu.</s><s>On je drugi čovjek (poslije Reinhold Messnera), koji je ispenjao sve vrhove preko 8.000 m, 4 u zimskim uslovima, i 9 sa novim rutama.</s>

<s>Krzysztof Wielicki, rođen 5. januara 1950, smatra se najvećim penjačem u historiji Poljske.</s><s>On je peti čovjek koji osvojio sve
vrhove preko 8000 metara i prvi koji se popeo na Mount Everest, Kangchenjunga i Lhotse u zimskim uslovima.</s><s>Dobitnik je Zlatnog cepina u septembru 2019 za životno djelo, kao 11-ti dobitnik.</s>

<s>Leszek Cichy, rođen 1951. god, poznat je po prvom zimskom usponu na Mount Everest 1980. god. zajedno sa Krzysztofom Wielickim.</s><s>On je istovremeno i prvi poljski penjač koji je kompletirao listu Sedam vrhova.</s>

<s>Tadeusz Piotrowski (19.09.1939 – 10.07.1986.) osim što je bio planinar, autor je i nekoliko knjiga.</s><s>Smatrali su ga najelegantnijim alpinistom svoga vremena.</s><s>Zajedno sa Zawadom prvi je čovjek sa zimskim usponom na vrh preko 7.000 m. Piotrowski i Jerzy Kukuczka popeli su se  08.06 1986. južnom stranom na K2 (poljska ruta), jednom teškom i vrlo opasnom rutom, prepunom ledenih blokova i sklonoj lavinama koju je Reinhold Messner nazvao ludom Bili su članovi jedne međunarodne ekspedicije koju je organizovao Karl Maria Herrligkoffer i koja je pošla u osvajanje dva vrha, Broad Peak i K2.</s><s>U ekipi na K2, osim njih dvojice bila su trojica Švicaraca i jedan Nijemac.</s><s>Krenuli su 9. juna i nakon podizanja Kampa 1 na 6000 m. dvojica Švicaraca su odustali.</s><s>Slijedećeg dana fiksirali su užad po ledenom grebenu do visine 6200 m. Tu je odustao i treći Švicarac.</s><s>Dvadesetprvog juna odustao je i Nijemac.</s><s>Loše vrijeme primoralo ih je da se vrate u Bazni kamp. na novi uspon krenulu su 7. jula, a dan kasnije bili su na vrhu.</s><s>Dva dana kasnije, prilikom silaska Abruzzi grebenom, Piotrowski je poginuo jer su mu otpali čepovi na cipelama.</s>

<s>Maciej Berbeka (17.10.1954. – 06.03.2013.) je poznat po tri prva zimska uspona: Manaslu, 12.01.1984. sa Ryszard Gajewskim; na Cho Oyu novom rutom, 12.02.1985. sa Maciej Pawlikowskim; i na Broad Peak, 05.03.2013. sa Adam Bieleckim, Tomasz Kowalskim i Artur Malekm.</s><s>Dva dana kasnije on i Tomasz Kowalski, njegov kolega iz tima, proglašeni s.u mrtvim.</s>

<s>Andrzej Marciniak (23. maja 1959. - 7. jula 2009) osvojio je Mount Everest 1989. nakon čega su poginula petorica članova ekspedicije u odronu lavine.</s><s>Poginuo je na Tatrama u Poljskoj.</s>

<s>Piotr Morawski (27. decembar 1976. – 8. april 2009.) poznat je po prvom zimskom usponu na Shishapangmu 14. januara  2005. zajedno sa italijanskim penjačem Simone Morom.</s><s>Osvojio je i 5 vrhova preko 8.000 m. Poginuo je u dobi od 32 godine kao član međunarodne ekspedicije na Dhaulagiri - Manaslu, nakon što je pao u pukotinu na ledenjaku, duboku oko 200 m, na visini oko 5.500.</s>

<s>Neuspjesi i tragedije 
Pogibija jednog broja poljskih penjača, a pogotovo Jerzy Kukuczke i Wande Rutkiewicz bile su glavni uzroci postupnog opadanja zlatnog doba poljskog alpinizma.</s><s>Mlađi penjači postali su više oprezniji u odnosu na predhodnike i manje su se interesovali za vrhunsko penjanje.</s><s>Svima je jasno da je putovanje do Tatri ili Alpa i jednostavnije i sigurnije od onog u Himalaje.</s><s>I što je najpresudnije, država nije više bila ta koja je u onoj mjeri kao nekada, podržavala vrhunski alpinizam.</s>

<s>Najveća tragedija poljskog alpinizma na Himalajima desila se 1989. god.</s><s>Poginula su petorica alpinista od udara lavine, nakon što su dvojica članova ekspedicije Eugeniusz  Chrobak i Andrzej Marciniak osvojili vrh: 
 Miroslaw Falco-Dasal, 
 Mirosław Gardzielewski, 
 Zygmunt Andrzej Heinrich, 
 Andrzej Otręba  
 Eugeniusz Chrobak umro slijedeći dan na Lho La prevoju.</s>

<s>Godine 2002-2003 Poljaci su organizovali ekspediciju na K2 koju je vodio Krzysztof Wielicki i koja se nije popela na vrh.</s><s>Zbog vremenskih neprilika bezuspješna je bila i ekspedicija na Nanga Parbat (2006-2007. god.).</s><s>Godine 2013, Wielicki je vodio ekspediciju na Broad Peak u zimskim uslovima.</s><s>Petog marta, Adam Bielecki, Artur Małek, Maciej Berbeka i Tomasz Kowalski osvojili su vrh u najboljem vremenu za zimske uslove.</s><s>Berbeka i Kowalski poginuli su prilikom silaska.</s><s>I ekspedicija na K2 2018. god, koju je vodio Wielicki bila je neuspješna.</s>

<s>Britanski autori Peni i Peter Gillman, pišući o alpinizmu u Poljskoj sa kraja XX vijeka, nazvali su to vrijeme i svoju knjigu - Everest: osamdesete godine trijumfa i tragedije.</s>

<s>Reference</s>

<s>Mount Everest
Planinarstvo u Poljskoj</s>

